open-index/open-wikipedia-markdown huggingface dataset:
Muziris

**Muziris** (, ) – senovinis uostamiestis Indijoje, Arabijos jūros pakrantėje, Malabaro krante, dabartinės Keralos teritorijoje, prie Perijaro upės žiočių. Tai buvo svarbiausias antikos laikų Indijos uostas, iš kurio finikiečiai, graikai, romėnai, egiptiečiai, persai gabenosi prieskonius (ypač juoduosius pipirus ir cinamoną), pusbrangakmenius (pvz., berilą), perlus, deimantus, safyrus, dramblio kaulą, kinišką šilką, vėžlių šarvus, įvairius kvapiuosius aliejus mainais už auksą, chrizolitą, lino drobes, varį, šviną, alavą, koralus, vyną, realgarą, orpimentą.

Muziris minimas Pietų Indijos šaltiniuose tamilų ir sanskrito kalbomis. Poetiniame tamilų rinkinyje „Akananūru“ (*Akanaṉūṟu*) aprašomas Muziris ir vakariečių (javanų = graikų) laivai, pilni aukso. „Purananūru“ (*Puṟanāṉūṟu*) taip pat aprašomi aukso mainai į pipirus, miesto žvejai, miesto prabanga. I a. graikų veikale „Eritrėjos jūros periplas“, kuriame aprašyti Indijos vandenyno uostai, rašoma, kad svarbiausi Serobothros (Čeros) uostai yra Muziris, Naura, Tindis ir Nelkinda. Rašoma, kad Muziris įsikūręs upės žiotyse, ten gausu graikų ir Arabijos laivų. Romėnams reikalingi pipirai auginti aplinkinėse kalvose, o prekes pakrauti galima tik valtimis, nes lagūna laivams per sekli. Plinijus Vyresnysis taip pat aprašo sudėtingą prisišvartavimą Muziryje bei piratų pavojų. Klaudijus Ptolemėjus Muzirį pavaizdavo esant prie Pseudostomo upės žiočių. IV–V a. romėniškame Peutingerio žemėlapyje gan nuodugniai pavaizduotas Muziris, gretimas ežeras bei „Augusto šventykla“, kurią galbūt pastatę ten viešėdami ir laukdami palankaus vėjo romėnai.

Vėliau Muziris šaltiniuose nebeminimas – greičiausiai miestą sunaikino 1341 m. buvęs smarkus Perijaro upės potvynis, po kurio ženkliai pakito upės žiočių geografija. XX a. vid. pradėti archeologiniai kasinėjimai siekiant aptikti Muzirio liekanas, tačiau dėl tikslios miesto vietos nesutariama. Manoma, kad Muziris buvęs į šiaurę nuo Kočio, Kodungaluro (Kranganoro) apylinkėse. 1983 ir 2007 m. Patanamo kaimo apylinkėse rasta romėniškų monetų ir kitų užjūrinių radinių.
Širdies nepakankamumas

**Širdies nepakankamumas** – rimta širdies funkcinė būklė, kada širdis nesugeba adekvačiai organizmo aprūpinti krauju. Tai reiškia, kad kraujas negali transportuoti pakankamo kiekio deguonies ir maisto medžiagų organizmui, kad jis galėtų normaliai funkcijonuoti.

Tai gali lemti raumenų nuovargį. Tai taip pat reiškia, kad organizmas negali tinkamai pašalinti kenksmingų medžiagų, dėl to atsiranda skysčių susilaikymas plaučiuose ir kitose kūno dalyse (kojose, pilve). Bendrasis nuovargis dažniausiai pasireiškia skausmu krūtinėje, kosuliu, atminties pablogėjimu, kojų patinimu, galvos skausmu, padažnėjusiu širdies plakimu.

## Širdies veiklos sutrikimas
Širdis sudaryta iš dviejų pusių – kairiosios ir dešiniosios, kurios dirba harmoningai, užtikrindamos kraujo apytaką. Kraujas organizme cirkuliuojamas dviem apytakos ratais – didžiuoju ir mažuoju.

Veikiant įvairiems faktoriams, širdis pradeda silpti ir sutrinka kraujo cirkuliacija – taip vystosi širdies nepakankamumas. Skiriamas ūminis ir lėtinis širdies nepakankamumas. Taip pat kairiosios, dešiniosios ir abiejų širdies pusių nepakankamumas.

Dešiniosios širdies nepakankamumas vystosi sergant:
* lėtinėmis plaučių ligomis;
* kai kuriomis įgimtomis širdies ydomis;
* dešiniojo skilvelio miokardo infarktu;
* kardiomiopatijai.

Kairiosios širdies nepakankamumas vystosi sergant ligomis, kurios pažeidžia širdies raumenį:
* miokardo infarktu;
* krūtinės angina;
* arterine hipertenzija;
* kardiomiopatija;
* miokarditu.

Aterosklerozė, reumatas ir infekcinis endokarditas pažeidžia vožtuvus, kurie gali sukelti abiejų širdies pusių nepakankamumą.

Širdies nepakankamumo išsivystymo rizikos veiksniai:
* Padidėjęs ir negydomas arterinis kraujospūdis,
* sustorėjęs širdies raumuo,
* ilgalaikis rūkymas,
* cholesterolio apykaitos sutrikimai,
* cukrinis diabetas,
* inkstų pažeidimai,
* antsvoris.

## Diagnostika
Simptomai dažnai yra nespecifiniai ir ne visada padeda atskirti nuo kitos patologijos. Atpažinti ir vertinti simptomus bei požymius gali būti sunku nutukusiems, vyresniems ir lėtine plaučių liga sergantiems pacientams. Jaunesniems pacientams širdies nepakankamumas dažnai būna kitokios etiologijos, klinikinės išraiškos ir baigčių, lyginant su vyresniais sergančiaisiais.

## Šaltiniai

## Nuorodos
* INFORMACIJA SERGANČIĄJAM ŠIRDIES NEPAKANKAMUMU PACIENTUI 
* Širdies nepakankamumas. Simptomai, priežastys, eiga ir gydymas 
* Visuotinė lietuvių enciklopedija
Geir Rönning

**Geir Rönning** (, g. 1962 m. lapkričio 5 d. Olesiunde) – dainininkas ir dainų autorius iš Norvegijos. 1994 metais jis tapo žinomas kaip kompozitorius, atlikėjui Jahn Teigen parašęs dainą „Gi alt vi har“, dalyvavusi 1994-ųjų *Melodi Grand Prix* konkuse. 1995–1997 m. šiame konkurse dalyvavo kaip solistas. 2000 metais atlikėjas persikėlė į Suomiją, kur buvo rokenrolo muzikos grupės „Leningrad Cowboys“ narys. 2005 m. „Eurovizijos“ dainų konkurse atlikėjas su kūriniu „Why?“ pusfinalyje užėmė 18-ą vietą ir į finalą nepateko. 2010 m. dalyvavo Švedijos „Idol“, kur užėmė 7-ą vietą.

## Diskografija

### Albumai
* 1996: *Første gang*
* 2005: *Ready for the Ride*
* 2008: *Bare du som vet*

### Singlai
* 2002: *I Don’t Wanna Throw It All Away*
* 2004: *I Don’t Need to Say*
* 2005: *Why?*
* 2006: *Lost and Found* (su Jorun Erdal)

## Nuorodos

* Oficiali svetainė 

|-
Loulanas

**Loulanas** () arba ***Kroraina*** () – oazė ir joje buvęs miestas (gyvenviečių santalka) bei karalystė Rytų Turkestane, dabartinio Sindziango (KLR) pietryčiuose, Lobnoro dykumos šiaurinėje dalyje, netoli buvusio Lobnoro ežero kranto.

Vietovė buvo gyvenama bent nuo XIX a. pr. m. e., čia rastos vadinamosios „Tarimo mumijos“. Pirmieji šio krašto gyventojai, matyt, buvo indoeuropiečiai tocharai. Ši oazė buvo prie svarbios šilko kelio trasos, tarp Dunhuango (Gansu koridorius) bei Korlos (prie Tianšanio). Taip pat per Čarklyką jungėsi su Hotanu ir Jarkandu.

Loulanas pirmąsyk kinų šaltiniuose minimas 126 m. pr. m. e. – jį, kaip vieną iš užkarautų žemių, laiške hanių imperatoriui mini Šiognu karalius. Iki II a. dėl Loulano, kaip strateginio taško svarbiame prekybiniame kelyje, nuolat galynėjosi kinai ir Šiognu. 108 m. pr. m. e. Loulano karalių įkaitu paėmė haniai, bet nesugebėjo priversti atiduoti karalystės. 77 m. pr. m. e. kinų pasiuntiniai slapčia nužudė Loulano karalių, o jo vietoje paskirtas karaliaus brolis, kuris tapo hanių marionete. Tada valstybė pervadinta **[[Šanšanas|Šanšanu]]**. Vėliau miestas tapo svarbiu budizmo kultūros centru, bet V a. buvo nusiaubtas klajoklių ir apleistas.

Pirmieji Loulano gyventojai tocharai kalbėjo indoeuropietiška tocharų kalba, jos krorainiška tarme (tocharų C kalba). Tačiau vėliau į Loulaną ėmė keltis žmonės iš Gandharos, augo Kušanų imperijos įtaka, todėl jau III a. čia paplito Gandharos prakritas, užrašytas kharošthi raštu. Bet gandhariškuose įrašuose dar randama nemažai tochariškų žodžių.

Pirminis vietovės pavadinimas buvęs Krorenas (*Krorän*) arba Kroraina, pagal kurį pritaikytas ir kiniškas pavadinimas (sen. kin. **glu-glân*). VII a. buvęs miestas kinų vienuolio paminėtas kaip Nafupo, kas greičiausiai yra sogdų, IV a. gyvenusių šilko kelio miestuose, žodis *Navapa* („naujas vanduo“).

Loulaną atrado švedų keliautojas Svenas Hedinas, o 1906 ir 1914 m. vietovę kasinėjo Aurelis Šteinas.

Loulane ir apylinkėse aptikta daug vertingų archeologinių radinių: kilimų ir šilko nuotrupų, medžio raižinių, budistinių įrašų (kharošthi raštu), stūpų, miesto sienų, statinių liekanų, žmonių palaikų, juvelyrikos, keramikos, medienos indų šukių, monetų, papuošalų, efedros lazdelių ir pan.


楼兰古城 Loulan city China Xinjiang Urumqi Welcome you to tour the - panoramio (3).jpg|Miesto liekanos
Textile fragment from Loulan Xinjiang China.jpg|Loulano tekstilė
LoulanCarvedWoodenBeam.JPG|Medžio drožinys
Felt hat from Loulan. Early Han 202 BCE - 8 CE.jpg|Kailinė kepurė iš Loulano
The Swarbriggs

**The Swarbriggs** – Airijos muzikos duetas, kurį sudaro broliai Thomas Sheridan (Tommy) Swarbrigg ir John James (Jimmy) Swarbrigg.

Septintajame dešimtmetyje Tommy Swarbrigg buvo Joe Dolan *showband* grupės „The Drifters“ trimitininkas. 1968 m. jis įkūrė savo *showband* grupę „The Times Showband“, kurios vokalistas buvo brolis Jimmy. Broliai Swarbrigg pradėjo rašyti savo dainas, keletas jų kūrinių yra tapę hitais Airijoje.

Du kartus sėkmingai atstovavo Airijai „Eurovizijos“ dainų konkurse. Pirmą kartą jie dalyvavo 1975 metais, su daina „That’s What Friends Are For“ užėmę 9-ą vietą. Po dvejų metų su „It’s Nice to Be in Love Again“, konkurse pasirodę kaip „The Swarbriggs Plus Two“ (prie jų prisijungė vokalistės Nicola Kerr ir Alma Carroll), liko treti.

Šiuo metu broliai užsiima renginių, koncertų organizavimu.

## Nuorodos
* Daina „That’s What Friends Are For“ (1975 m.)
* Daina „It’s Nice to Be in Love Again“ (1977 m.)

|-
Sigríður Beinteinsdóttir

**Sigríður Beinteinsdóttir** (g. 1962 m. liepos 24 d. Reikjavike), geriau žinoma kaip **Sigga** ir **Sigga Beinteins** – Islandijos dainininkė.

Buvo roko grupės „Kikk“, gyvavusios 1982–1985 m., narė. Tris kartus atstovavo Islandijai „Eurovizijos“ dainų konkurse. Pirmą kartą pasirodė 1990 m. kaip grupės „Stjórnin“ narė, su daina „Eitt lag enn“ užėmė ketvirtą vietą. Į „Euroviziją“ sugrįžo 1992 m. kaip „Heart 2 Heart“ narė, su daina „Nei eda já“ užėmė 7-ą vietą su 80 taškų. 1994 m. konkurse dalyvavo kaip solistė – su kūriniu „Nætur“ jai pasisekė kiek prasčiau – atlikėja liko 12-oje vietoje. Į „Eurovizijos“ sceną Sigga grįžo 2006 m. Silvijos Night (tikr. *Ágústa Eva Erlendsdóttir*) pritariančios vokalistės vaidmenyje.

## Diskografija
* *Desember* (1993)
* *Sigga* (1997)
* *Flikk-flakk* (1998)
* *Fyrir þig* (2003)
* *Allt eða ekkert* (2005)
* *Til eru fræ* (2007)
* *Jólalögin mín* (2009)

## Nuorodos
* Daina „Nætur“

|-
Naujasis Sueco kanalas

**Naujasis Sueco kanalas** (, *Kanāt El Sewēs El Gedīda*) – 2015 m. pastatytas antrasis kanalas, padidinantis Sueco kanalo pralaidumą.

Naujasis projektas pridėjo 35 km ilgio laivybos juostą prie senojo 164 km ilgio kanalo. Tokiu būdu laivai gali judėti vienu metu abejomis kryptimis didžiąją dalį kanalo. Manoma, kad toks išplėtimas leis laivams savo eilės sulaukti ne per 11 val., kaip buvo iki 2015 m., o per 3 val. Taip pat kanalas gali aptarnauti 97 laivus per dieną (anksčiau buvo 49).

Statybų metu buvo susidurta su techniniais sunkumais, taip pat nuolat statomą kanalą užliedavo senojo kanalo vanduo. Tačiau projektą pavyko sėkmingai užbaigti 2015 m. liepą, o oficialus atidarymas įvyko 2015 m. rugpjūčio 6 d. Projektas buvo finansuojamas privačiomis ir viešosiomis lėšomis – egiptiečiai pirko investicinius sertifikatus.

## Šaltiniai
Berounas

**Berounas** (, ) – miestas Vidurio Čekijos krašte, Čekijoje. Berouno rajono administracinis centras; maždaug 30 km į pietvakarius nuo Prahos, Berounkos ir Litavkos santakoje. Priklauso Prahos metrapolitenui. 19 207 gyventojai (2016 m. duomenys).

## Istorija
Rašytiniuose šaltiniuose pirmą kartą paminėtas 1088 m. XIII a. suteiktos karališkojo miesto teisės. Karolis IV Liuksemburgietis suteikė miesto teises.
IBBY

**Tarptautinė vaikų ir jaunimo knygos asociacija** () – tarptautinė pelno nesiekianti organizacija, įkurta 1953 m. Šveicarijoje. Organizacija vienija daugiau nei 70 šalių atstovus, kurie yra susiję su knygų vaikams ir paaugliams leidyba: rašytojus, iliustruotojus, leidėjus, bibliotekininkus, mokslininkus ir t. t.

Centrinė būstinė įsikūrusi Bazelio mieste.

## Istorija

1952 m. žymi rašytoja Jella Lepman surengė susitikimą Miunchene, Vokietijoje, kuriame dalyvavo nemažai žmonių, susijusių su knygų vaikams ir paaugliams leidyba. Buvo nuspręsta įsteigti Vaikų ir jaunimo knygos asociaciją. Idėja įgyvendinta jau 1953 m. Steigiamąjį IBBY komitetą sudarė: Astrid Lindgren, Erich Kästner, Lisa Tetzner, Jo Tenfjord, Fritz Brunner, Bettina Hürlimann ir Richard Bamberger.

1956 m. IBBY įsteigė prestižinį vaikų literatūros apdovanojimą, Hanso Kristiano Anderseno medalį, teikiamą kas antrus metus. IBBY organizuoja kongresus, kurie taip pat kas antrus metus vyksta vis kitoje šalyje.

Pagrindiniai IBBY tikslai yra populiarinti vaikų ir jaunimo literatūrą, skatinti skaitymą, megzti tarptautinius ryšius, skatinti vaikų ir jaunimo literatūros tyrinėjimus.

Skyrius Lietuvoje įkurtas 1992 m.

## Šalys narės

* 
*
*
*
*
*
*
*
*
*
*
*
*
*
*
*
*
*
*
*
*
*
*
*
*
*
*
*
*
*
*
*
*
*
*
*
*
*
*
*
*
*
*
*
*
*
*
*
*
*
*
*
* 
*
*
*
*
*
*
*
*
*
*
*
*
*
*
*
*
*
*
*
*
*
*
*

## Nuorodos

* Oficialus tinklapis
Marie Ortal Malka

**Marie Ortal Malka** (g. 1978 m. Izraelyje) – berberų kilmės Prancūzijos dainininkė.

Dainuoti pradėjo nuo šešiolikos. 2000 metais Ortal persikėlė į Ispaniją, dainavo grupėje „Gipsy Sound“. Atlikėja išgarsėjo 2005 metais, nugalėjusi Prancūzijos „Eurovizijos“ atrankoje. Su daina „Chacun pense à soi“ konkurse užėmė 23 vietą.

## Diskografija
* *Bar Mitsvah* (2008)
* *Songs For Bar Mitsvah* (2009)
* *Mazeltov Jewish Songs* (2009)
* *Best Jewish Songs* (2009)
* *Jewish Hits Music* (2009)
* *Israelian Songs* (2009)
* *Mazeltov Jewish Tunes* (2011)

## Nuorodos
* Daina „Chacun pense à soi“

|-
Refleksinio mato uždavinys

**Refleksinio mato uždavinys** – tai atvirkščiojo mato uždavinio atmaina, kurioje, esant progai, tiek baltieji, tiek juodieji yra įpareigoti skelbti matą vienu ėjimu varžovo karaliui.

Refleksiniuose uždaviniuose baltieji, siekdami mato savajam karaliui, turi neleisti, kad susidarytų padėtis, kurioje reiktų skelbti matą juodųjų karaliui. Juodieji, savo ruožtu, stengiasi sukurti tokią padėtį, kur baltieji privalėtų matuoti juodųjų karalių.
Todėl refleksiniams uždaviniams yra būdingi klaidinantieji variantai.

Uždaviniai, kuriuose baltieji neįpareigoti vienu ėjimu skelbti matą juodiesiems, o juodieji privalo – vadinami **pusiau refleksiniais uždaviniais**.

Be to, dar kuriami ir refleksinio pato ir šacho uždaviniai.

Refleksinio mato uždaviniai sudarinėjami ne tik su tradicinėmis, bet ir pasakiškomis figūromis. Geriausi įtraukiami į FIDE albumus.

## Užduoties sutrumpintas žymėjimas
Sutrumpinta refleksinio uždavinio užduotis užrašomaː **r#3**, kas reiškia: „refleksinis matas trimis ėjimais“, o pusiau refleksinio uždavinio trumpinys užrašomas **½r#3**.

## Refleksinio mato uždavinių istorija

Pirmas refleksinio mato uždavinį paskelbė britų šachmatų kompozitorius B.G. Lousas 1893 m. Londono vakarinio laikraščio „St James’s Gazette“ savaitiniame priede „St. James Budget“.

Refleksinio mato uždavinio idėjos išradėjais yra laikomi Viljamas Gieris *(William Geary*) ir B. Lousas (*Benjamin Glover Laws*).

Idėja iškilo apie 1882 m., kai B. Lousas kartu su Viljamu Gieriu, spręsdami atvirkščio mato uždavinį, buvo nustebę, kad viename iš variantų, juodieji neduoda baltųjų karaliui vienu ėjimu mato.

Taip kilo mintis, kad atvirkščio mato uždaviniuose reiktų įvesti taisyklę, kuri įpareigotų tiek baltuosius, tiek juoduosius, jei gali, vienu ėjimu matuoti varžovo karalių. Šią idėją, kurią Viljamas Gieris pavadino refleksiniu matu, už kelių dienų B.G. Lousas paskelbė „Brighton Guardian“ laikraštyje.

Deja, naujovė, tarp to meto šachmatų kompozitorių ir uždavinių sprendėjų, palaikymo nesusilaukė ir prigijo ne iškart.

Pradžioje ji buvo priskiriama tik prie atvirkščio šachmatų uždavinio temų.

1907 m. nauja taisyklė buvo peržiūrėta „Chess Amateur“ žurnale ir pripažinta.

Refleksiniai uždaviniai Europos žemyne išpopuliarėjo po to, kai jais susidomėjo britų šachmatų kompozitorius T.R. Dosonas.

## Refleksinių uždavinių kompozitoriai
Refleksinių uždavinių kūrime nuo 1893 m. iki 2017 m. kovo mėn. dalyvavo apie 400 šachmatų kompozitorių, kurie sudarė 2226 uždavinius.

Produktyviausi refleksinių uždavinių šachmatų kompozitoriai.

## Šaltiniai

## Nuorodos
* Refleksinio mato uždaviniai
Berenikė (Egiptas)

**Berenikė** arba **Trogloditų Berenikė** (, ,  – 'urvinių Veronika') – senovės uostmiestis Raudonosios jūros pakrantėje, dabartinio Egipto pietryčiuose, 260 km į rytus nuo Asuano, prie Ran Baso iškyšulio ir „Netyrosios įlankos“ (). Tai buvo toliausiai į pietus nutolęs Romos imperijos uostas.

Tai buvo klestintis antikinis uostas, aprašytas įvairių antikinių autorių – Strabono, Plinijaus Vyresniojo, Stepono Bizantiečio. Uostą 275 m. pr. m. e. įkūrė Ptolemėjas II Filadefas ir pavadino savo motinos Berenikės I garbei. *Troglodytica* pavadinta, matyt, pagal vietos gyventojus, gyvenusius urvuose (tiesa, pirmuosiuose šaltiniuose minima kaip *Trogodytai*). Apylinkėse buvo kasami smaragdai, topazai. Pro Berenikę ėjo svrabus prekybinis kelias iš Viduržemio jūros šalių ir Egipto į Etiopiją, Arabiją, Indiją. Uostas buvo pasiekiamas 11 dienų keliu iš Koptoso (Kifto) prie Nilo upės. Per dykumas einančiame kelyje buvo įrengti šuliniai, nakvynės vietos. Tarp I a. pr. m. e. ir II a. Berenikė buvo vienas pagrindinių prekybos taškų tarp Aukštutinio Egipto, Arabijos ir Indijos. 137 m. imperatorius Adrianas įrengė Adriano kelią (*Via Hadriana*), sujungusį Berenikę su Antinopoliu (prie Nilo). „Eritrėjos jūros periple“ rašoma, kad Berenikė esanti tuoj į šiaurę nuo berberų šalies (Barbarijos). VI a. Berenikė buvo apleista.

1818m. Berenikę atrado italų archeologas Džiovanis Batista Belconis. Rastos šventyklos ir jos skulptūrų liekanos, Tiberijaus vardo, graikiški ir egiptietiški įrašai. Vėliau tyrinėjant rasta prekių iš Malabaro kranto (pipirų, indiškų krepšių, tekstilės, indų, tikmedžio, kokosų, brangakmenių, tamiliškų įrašų), ladano, siriškų kėnių dervos.
GT kelias

**GT kelias** arba **Didysis magistralinis kelias** () – vienas seniausių ir ilgiausių pagrindinių kelių Azijoje. 2500 km ilgio kelias jungia Pietų Aziją su Centrine Azija, driekiasi Indijos subkontinento šiaurine dalimi nuo Čitagongo Bangladeše į vakarus link Pešavaro Pakistane ir Kabulo Afganistane. Šiame kelyje stovi Kalkuta, Benaresas, Delis ir Lahoras. GT kelias yra tebenaudojamas Indijoje ir Pakistane.

## Istorija

Keliai, jungę Indijos rytinę ir vakarinę dalis, egzistavo jau gilioje senovėje. Maurjų imperijos laikais III a. buvo nutiestas platus kelias vežimams tarp Taksilos (dabar Pandžabo provincija Pakistane) ir Pataliputros (Indijos Biharo valstijoje). Suri dinastijos sultonas Sher Shah Suri (1486–1545) užtvirtinti savo užkariavimams pastatė „didįjį kelią“ nuo gimtojo Sisaramo miesto Bihare iki sostinės Agros šiaurės Indijoje. Valdant generalgubernatoriui Dalhousie šis kelias buvo atnaujintas ir pratęstas iki Multano Pandžabe.

Šimtmečius kelias buvo vienas svarbiausių regiono prekybos kelių, skirtas ir kelionėms, pašto siuntų gabenimui. Didesnėje kelio dalyje buvo pastatyti kelio mylių stulpai Kos Minar (mūriniai, apie 9 m aukščio bokštai), žymėję atstumus ir tarnavę atokvėpio vietomis. Sultono Šeršacho Surio laikais prie kelio buvo tam tikrais atstumais pastatyti karavansarajai, šalikelėse pasodinti medžiai teikti pavėsį keliautojams ir prekeiviams.


Mughal-era Kos Minar in the Delhi National Zoo.jpg|Išlikęs Mogolų imperijos laikų mylių stulpas Kos Minar
Busy Grand Trunk Road in India, section Ambala ←→ Delhi 1940s.jpg|miniatiūra|Kelias Ambaloje Britų Indijoje
Travelling on the Grand Trunk Road, Riding a native TAT (Pony).jpg|Keliautojai su poniais
Grand Trunk Road.jpg|Kelias Delyje
Jhelum River Bridge.JPG|GT kelio tiltas per Dželamą


## Šaltiniai

## Nuorodos

* NPR: Along the Grand Trunk Road
Litavka (Čekija)

**Litavka** () – upė, tekanti Čekijoje; dešinysis Berounkos intakas. Prasideda Brdų kalnuose, 736 m aukštyje virš jūros lygio. Upės ilgis apie 55 km. Beroune įteka į Berounką.

Pagrindiniai miestai: Pršybramas, Kralūv Dvūras, Berounas.


Libomyšl, Litavka river.jpg
Litavka TD.JPG
Beroun, Litavka, dálniční most.jpg
Kladno rajonas

**Kladno rajonas** () – vienas iš dvylikos Vidurio Čekijos krašto rajonų. Administracinis centras – Kladnas. 162 256 gyventojai (2016 m. duomenys).

## Svarbesnės gyvenvietės
Žemiau yra pateikiami didžiausi rajono miestai ir miesteliai:
* Buštėhradas
* Kladnas
* Libušynas
* Slanai
* Smečnas
* Unhoštis
* Velvarai
Virginie Pouchain

**Virginie Pouchain** (g. 1980 m. Sen Montane, Ardešas) – Prancūzijos dainininkė.

2006 m. su daina „Il était temps“ dalyvavo „Eurovizijos“ dainų konkurse, kur užėmė 22-ą vietą.

## Nuorodos
* Daina „Il était temps“

|-
Takis Biniaris

**Takis Biniaris** (, tikr. *Panayiotis Biniaris*, , g. 1955 m. Atėnuose) – Graikijos dainininkas ir kompozitorius.

1985 m. atstovavo Graikijai „Eurovizijos“ dainų konkurse, kuriame dalyvavo su daina „Miazoume“ (užėmė 15-ą vietą).

1991 m. dalyvavo Graikijos „Eurovizijos“ nacionalinėje atrankoje, tačiau aukštų rezultatų nepasiekė.

## Nuorodos
* Daina „Miazoume“

|-
Kolyno rajonas

**Kolyno rajonas** () – vienas iš dvylikos Vidurio Čekijos krašto rajonų. Administracinis centras – Kolynas. 98 815 gyventojų (2016 m. duomenys).

## Svarbesnės gyvenvietės
Žemiau yra pateikiami didžiausi rajono miestai ir miesteliai:
* Česky Brodas
* Kolynas
* Kouržimas
* Pečkai
* Tynecas prie Labės
* Zasmukai
Patricija Babrauskaitė

**Patricija Babrauskaitė Užienė  ** (Vilniuje) – Lietuvos orientacininkė. Priklauso Vilniaus orientavimosi sporto klubui „Perkūnas“. Sporto žurnalistė.

## Biografija
Gimtasis miestas Vilnius. Nuo 2013 m. priklauso Lietuvos orientavimosi sporto kalnų dviračiais rinktinei. 2013 m. pasaulio jaunimo orientavimosi sporto kalnų dviračiais čempionate Estijoje laimėjo bronzos medalius, 2014 m. – sidabro, o 2016 m. – bronzos. Nuo 2016 m. – Lietuvos krašto apsaugos savanorė. 2014-2015 metais priklausė dviračių sporto komandai „MTBCC-Team“.

## Apdovanojimai
2014 m. Lietuvos Respublikos Prezidentės Dalios Grybauskaitės padėka už sportinius pasiekimus.

## Sportiniai pasiekimai

## Šaltiniai
Žagarės ozo pažintinis takas

**Žagarės ozo pažintinis takas** – 3,6 km ilgio pažintinis takas, įrengtas Žagarės oze, esančiame Žagarės regioniniame parke. Tako tikslas – supažindinti lankytojus su gamtinėmis vertybėmis. Take įrengti rekreacinės infrastruktūros elementai: pavėsinės, apžvalgos bokštai, informaciniai stendai, laužavietės, krepšinio aikštelė, paplūdimio tinklinio aikštelės, automobilių stovėjimo aikštelės, lauko tualetai, persirengimo kabinos ir kt.

2024 m. duomenimis pažintiniu taku keliavo 28940 lankytojų.

## Šaltiniai
Lindita Halimi

**Lindita Halimi**, geriau žinoma kaip **Lindita** (g. 1989 m. kovo 24 d. Vitinoje) – Albanijos dainininkė ir dainų autorė.

## Biografija

Lindita gimė 1989 metais Vitinos mieste, kuris tada priklausė Jugoslavijai. Dainininkės karjerą pradėjo 2006 metais, sudalyvavusi albanų *Idol* versijoje „Ethet“, tapusi finalininke. Karjeros pradžioje ji buvo roko grupės „Ngroba“ narė. 2007 m. su šia grupe muzikos konkurse „Top Fest“ su daina „Vetëm sytë e tu“ ir pelnė apdovanojimą geriausio naujo atlikėjo kategorijoje. Kitų metų „Top Fest“ su daina „Dallëndyshe“ užėmė antrąją vietą. Tais pačiais metais Lindita nusprendė palikti grupę ir pradėjo savo solinę karjerą.

Kaip solistė, išgarsėjo 2009 metais laimėjusi „Top Fest“. 2013-aisiais persikėlė į Jungtines Amerikos Valstijas. 2016 metais pasirodė visame pasaulyje žinomame konkurse „American Idol“ ir pateko į „Top 51“ etapą, tačiau tuomet atlikėja nusileido amerikietei La'Porsha Renae. Tų pačių metų gruodį su daina „Botë“ laimėjo „Festivali i Këngës“ festivalį ir išrinkta šalies atstove 2017 m. „Eurovizijoje“ Kijeve.

## Šaltiniai

## Nuorodos

* Oficiali svetainė
Hovig Demirjian

**Hovig Demirjian** (, , g. 1989 m. sausio 3 d. Nikosijoje), geriau žinomas kaip **Hovig** – armėnų kilmės Kipro dainininkas.

## Biografija

Hovig gimė Kipre, nors turi ir armėnų šaknų. Studijavo rinkodarą, dirbo biure, o netrukus iškeitė monotonišką darbą į dainininko amatą. Išmoko groti gitara ir fortepijonu ir nusprendė studijuoti džiazo vokalą. Vienas pirmųjų didesnių pasiekimų buvo antroji vieta muzikos konkurse Larnakoje. 2009 metais išgarsėjo vietiniame „X faktoriuje“, o po metų startavo Kipro nacionalinėse atrankose į „Euroviziją“, su daina „Goodbye“ užėmęs 3 vietą. Antrą kartą dėl bilieto į populiarųjį dainų konkursą Hovig kovojo 2015 metais su kūriniu „Stone in a River“, kuris pelnė atlikėjui 4 vietą finale.

2016 m. spalio 21 d. Kipro nacionalinio transliuotojo sprendimu išrinktas atstovauti šaliai 2017 metų „Eurovizijoje“ su daina „Gravity“.

## Nuorodos
* Daina „Stone in a River“
* Daina „Gravity“

|-
Ferry Graf

**Ferry Graf** (g. 1931 m. gruodžio 14 d. Ternice) – Austrijos dainininkas, šiuo metu gyvenantis Suomijoje.

1959 m. atstovavo Austrijai „Eurovizijos“ dainų konkurse su daina „Der K und K Kalypso aus Wien“ (). Raidės „K“ iššifruojamos kaip „Imperatoriškas ir karališkas“. Tai buvo netradicinė daina tų laikų „Eurovizijoje“, gal todėl ji nesulaukė dėmesio ir liko neįvertinta – su 4 taškais kartu su Švedija užimta 9 vieta ir aplenktas tik Monakas. Nors daina buvo išleista singlo pavidalu, tačiau komercinės sėkmės taip pat neatnešė. Vėliau Ferry Graf dirbo Austrijos ir Vokietijos televizijose, tačiau ir ten karjeros aukštumų nepasiekė. 8 dešimtmetyje jis emigravo į Suomiją, subūrė grupę. Šiuo metu turi minėtos valstybės pilietybę ir gyvena Juveskiulėje, centrinėje Suomijoje.

## Nuorodos
* Daina „Der K und K Kalypso aus Wien“

|-
Jimmy Makulis

**Dimitrios (Jimmy) Makulis** (, 1935 m. balandžio 12 d. Atėnuose – 2007 m. spalio 28 d. ten pat) buvo Graikijos dainininkas.

6-to dešimtmečio viduryje persikėlė gyventi į Vokietiją, ten jis pradėjo dainininko karjerą. 1956 metais įrašė singlą „Auf Cuba sind die Mädchen braun“, sulaukusi populiarumo Vokietijoje. Labiausiai išgarsėjo 1959 metais su singlu „Gitarren klingen leise durch die Nacht“, šalies singlų tope užėmęs 4 vietą.

1961 metais dalyvavo „Eurovizijos“ dainų konkurse, kaip Austrijos atstovas. Konkurse, kuris vyko Prancūzijos mieste Kanuose, atlikęs dainą „Sehnsucht“ pelnė tik vieną tašką ir liko paskutinėje vietoje. „Sehnsucht“ yra viena iš nedaugelio „Eurovizijos“ dainų, niekada nebuvo išleista kaip singlas.

1966 m. persikėlė gyventi į Las Vegasą (JAV). Į tėvynę grįžo tik po dvidešimties metų. 1990 m. dalyvavo Graikijos nacionalinėje Eurovizijos atrankoje, kur su kūriniu „Mia Nihta San Ki Apopse“ užėmė 5-ą vietą.

Mirė 2007 metais po nesėkmingos širdies operacijos. Jam buvo 72 metai.

## Nuorodos
* Daina „Sehnsucht“

|-
Android Auto

**Android Auto** – „Google“ kompanijos sukurta programa, skirta išmaniajam telefonui susieti su automobilio informacine-pramogine sistema. Naudotis programa galima turint „Android“ operacinės sistemos pagrindu veikiantį mobilųjį įrenginį su įdiegta Android Lollipop ir automobilį, palaikantį „Android Auto“.

## Istorija

Apie „Android Auto“ buvo pranešta 2014 m. birželio 25 d. Google I/O konferencijoje, mobilioji programėlė išleista 2015 m. kovo 19 d.

Pietų Korėjos automobilių gamintoja „Hyundai“ tapo pirmąja gamintoja, pradėjusi savo klientams siūlyti galimybę įdiegti „Google Android“ sistemą 2015 metų gamybos modelyje „Hyundai Sonata“.

## Funkcijos

„Android“ telefonai ar kiti įrenginiai automobilyje su transporto navigacijos sistema borto kompiuterio pagalba prijungiami prie tokių programėlių kaip „Google Maps“ naudojant balsu valdomas komandas, kontrolės mygtukus ant vairo ar prietaisų skydelio jutiklinį ekraną. „Android Auto“ taip pat siūlo daug pramoginių programėlių: „Google Play Music“, muzikos siuntimosi paslaugą „Spotify“, podcast turinį, radijo ir audio knygų programėlių. „Android Auto“ neleidžia vairuotojui skaityti ar rašyti pranešimų vairavimo metu, tačiau yra palaikomos programos Skype ir WhatsApp. Programinė įranga gali garsiai perskaityti gaunamus pranešimus ir paversti diktuojamą atsakymą į įprastą tekstinį pranešimą. 

Programa mažina vairuotojo dėmesio trikdymą kelyje, nes yra valdoma balsu, todėl nėra poreikio liesti ekraną. Balso atpažinimas pradedamas nuspaudus aktyvavimo mygtuką. Telefono ekranas įjungus „Android Auto“ yra blokuojamas, todėl vairuotojai telefonais naudotis tiesiogiai nebegali.

Automobilių audio sistemų gamintojai taip pat gamina savo sistemas su „Android Auto“, tarp kurių Pioneer, Kenwood ir Panasonic

## Taip pat skaitykite

* CarPlay
* MirrorLink

## Šaltiniai

## Nuorodos

* Oficiali svetainė
* „Android“ veržiasi į automobilių rinką (''delfi.lt'')
Goropu tarpeklis

**Goropu tarpeklis** () – giliausias Sardinijoje (Italija) tarpeklis, esantis Nuoro provincijoje, Orgosolo ir Urculėjo savivaldybių riboje. Jis taip pat yra vienas giliausių Europos tarpeklių. 14 km besidriekiančio tarpeklio uolos kyla iki 500 m aukščio. Tarpeklį sudarė Fluminedu upelis ().

Nusileisti į tarpeklį patogiausia iš Džena Silanos taško, esančio kelyje SS125 183-iajame kilometre, prie viešbučio „Silana“.

## Nuotraukos

Vaizdas:GolaDiGorropu2.JPG
Vaizdas:GennaSilana.jpeg|Nusileidimo į tarpeklį pradžios taškas
Vaizdas:SilanaHotel.JPG|Silanos viešbutis
Kutna Horos rajonas

**Kutna Horos rajonas** () – vienas iš dvylikos Vidurio Čekijos krašto rajonų. Administracinis centras – Kutna Hora. 74 495 gyventojai (2016 m. duomenys).

## Svarbesnės gyvenvietės
Žemiau yra pateikiami didžiausi rajono miestai ir miesteliai:
* Časlavas
* Kutna Hora
* Uhlyržske Janovicės
* Zručas prie Sazavos
Gaurės Fišerio koplyčia

**Gaurės Fišerio koplyčia** – Boleslavo Fišerio kapo koplyčia, esanti apie 1,2 km į vakarus nuo Gaurės miestelio centro, Šešuvies kairiajame krante, netoli buvusios Gaurės dvaro sodybos.

## Istorija
Gaurės dvaro savininkas Boleslovas Fišeris buvo Rusijos carinės kariuomenės gydytojas, išgarsėjo padėjęs sėkmingai pagimdyti carienei kūdikį. Daugiausia gyveno Sankt Peterburge, vėliau nusipirko namą Kaune, o Gaurėje dvarą, kuriam priklausė 1000 ha žemės. Fišeriui labai patikusi Gaurės apylinkių gamta, vietovaizdžiai, čia leisdavo vasaras. Jam dvare atostogaujant, būdavo iškelta vėliava – tai reiškė, kad gydytojas priima vietinius gyventojus gydyti veltui. 

XX a. pradžioje ant Šešuvies krante esančios pušimis apaugusios kalvelės pastatė neoromantinio stiliaus koplyčią, kurioje buvo sumanęs įrengti šeimyninį mauzoliejų, nes turėjo 9 vaikus. Koplyčios langus greičiausiai puošė vitražai. Jos rūsyje įrengta 12 kriptų. B. Fišeris buvo religingas, siekė, kad koplyčioje būtų ir meldžiamasi. Koplyčioje buvo didžiulis kryžius su Nukryžiuotojo skulptūra. Po Pirmojo pasaulinio karo perkeltas į Gaurės bažnyčią, vėliau su ja sudegė.

B. Fišeris dvarą perrašė sūnui Jonui, todėl buvo manoma, kad koplyčioje palaidotas J. Fišeris. Pats Boleslovas tragiškai žuvo Sankt Peterburge. Pašarvotas su brangiais rūbais, aukso kardu cinkuotame karste. Karstas iki Jurbarko buvo plukdomas Nemunu, o į Gaurę vežamas arkliais ir palaidotas koplyčioje. 

Per Pirmąjį pasaulinį karą vokiečių kariai išplėšė koplyčią, sudegino dvarą. 

Po Antrojo pasaulinio karo koplyčia toliau buvo niokojama. 

2015 m. koplyčią aplankė Fišerio proanūkė kanadietė. Paskutiniu metu dažniau kalbama apie poreikį koplyčią restauruoti.

## Galerija

BFiseriokoplycia2.jpg|B. Fišerio koplyčia, 2017 m. kovas


## Išnašos
Neptūno grota

**Neptūno grota** (, ) – stalaktitų urvas netoli Algero miesto Sardinijoje (Italija). Grota išsidėsčiusi vienoje Kačijos () kyšulio briaunų. Kačijos kyšulyje yra dar šešios mažesnės grotos: ''Grotta della Madonnina, Grotta di Nereo, Grotta del Sifone, Grotta del Tunnel, Grotta dei Portici o di Punta Salinetto, Grotta del Belvedere o del Soffio.

Grotą XVIII a. atrado žvejys, šiuo metu tai labai gausiai turistų lankoma vieta. Pavadinta romėnų jūros dievo Neptūno vardu.

## Nuotraukos

Vaizdas:GrottaDiNettuno2.jpeg
Vaizdas:CapoDiCaccia.JPG|Kačijos kyšulys
Abusiras

**Abusiras** () – archeologinė vietovė Egipte, vakariniame Nilo krante, 25 km piečiau Kairo, 2 km šiauriau Sakaros. Vienas iš senovės Memfio miesto nekropolių.

Abusiro (graik. *Busiris*) pavadinimas reiškia *„vieta, kur garbinamas [[Oziris]]“*. Jame gyventa medžiotojų nuo viduriniojo paleolito laikų. Vietovės svarba išaugo 5-osios Egipto dinastijos valdymo metu. Faraonas Userkafas (apie 2513−2506 m. pr. m. e.) jame pastatė saulės šventyklą Nekhen-Ra ir jo įpėdinis Sahurė įsteigė karališkąjį nekropolį, pastatė pirmąją piramidę Abusire. Sahurės piramidė buvo mažesnė už ankstesnes piramides, tačiau žymėjo piramidės komplekso statybų kulminaciją. Jame žymiai didesnė svarba buvo suteikta gausiai dekoruotoms laidojimo ir slėnio šventykloms. Kitos garsios piramidės: Neferirkarės ir Niuserės. Jos tikriausiai nebuvo baigtos ir išsilaikymo būklė labai prasta dėl jų statyboms panaudotų plaušaplyčių. Neferirkarės piramidė buvo didžiausia Abusire, jos originalus aukštis tikriausiai siekė 75 metrus. Faraonų ir didikų kapai Abusire buvo įrengiami iki Pirmojo tarpuvaldžio (apie 2180−2060 m. pr. m. e.). Viduriniosios karalystės pradžioje Abusiro karališkasis nekropolis buvo trumpam atgaivintas, bet vėliau jame daugiausiai laidoti paprasti žmonės. Pietvakarių Abusire yra didelių šachtų kapai, įrengti 26 ir 27-os dinastijų metu (747−332 m. pr. m. e.), kai Egiptą valdė Persijos imperija.

Vietovė kasinėta nuo apie 1830-ųjų. 1902−1908 m. Abusirą tyrė Ludwig Borchardt vadovaujama Vokiečių orientalistų draugijos misija, nuo 1960 m. tiria ilgalaikė Čekijos egiptologijos instituto misija. Abusiras yra UNESCO pasaulio paveldo sąrašo dalis kartu su Memfiu, Sakara, Dahšūru, Abu Ravašu ir Gizos nekropoliu.

Abousir Sahoure 02.jpg| Sahurės laidojimo šventyklos liekanos
Pyramide de Sahourê Abousir.JPG|Sahurės piramidė
Mastaba de Ptahchepsès.JPG|Ptachepseso mastaba


## Šaltiniai
* Ian Shaw, Paul Nicholson. *The British Museum Dictionary of Ancient Egypt*. The American University in Cairo Press., 2002, p. 12
* *The Oxford Encyclopedia of Ancient Egypt*. Tomas I. Red. Donald B. Redford. Oxford University Press, − 2001, p. 5−7
* Encyclopaedia Britannica
FK MRU

**Vilniaus futbolo klubas MRU** – Lietuvos futbolo komanda iš Vilniaus. 2014 ir 2015 m. rungtyniavo I lygoje, antrame pagal pajėgumą Lietuvos futbolo divizione.

## Istorija

Susikūrė 2012 m. ir pirmąjį sezoną rungtyniavo Vilniaus apskrities futbolo federacijos (VAFF) pirmenybėse, kur užėmė 5-ąją vietą.  2013 m. studentų ekipa grūmėsi Lietuvos futbolo federacijos (LFF) II lygos Pietų zonos pirmenybėse, kur užėmė 3 vietą. 2014 m. klubas licencijavosi I-os lygos pirmenybėms ir jose sėkmingai dalyvavo. Klubą parėmė mecentatas Tumėnas, tad pakito ir MRU klubo pavadinimas. "MRU-TiuMenas" I lygos pirmenybėse užėmė antrąją vietą. Po sezono Tumėnas nustojo remti komandą. 2015 m. nebuvo sėkmingi, I lygoje liko 14 pozicijoje.

2016 m. susijungė su kita Vilniaus komanda "Fakyrais" ir dalyvavo SFL pirmenybėse "Fakyrai-MRU" pavadinimu.

## Klubo logo, spalvinė gama, šūkis
* Logo, iš pradžių buvo MRU universiteto logotipas, vėliau stilizuotas juodas skydas su oranžine juostas.
* Juodai, oranžiniai (geltoni).
* Klubo šūkis: "Aistra nugalėti".

## Klubo pasiekimai
* **[[LFF I lyga|Pirma lyga]]**:
: 2 vieta: 2014 m.

## Statistika
### Klubo pasiekimai

## Sudėtis (2015)
* Komanda išformuota.

## Šaltiniai

## Nuorodos
Robert Cogoi

**Robertas Kogojus** (tikr. *Mirko Kogoj*, 1939 m. spalio 25 d. Šatlė, Belgijoje – 2022 m. gegužės 14 d.) – Belgijos dainininkas.

Cogoi gimė 1939 m. Belgijoje, emigrantų iš Jugoslavijos, šeimoje. 1961 m. pasirašė sutartį su įrašų kompanija „Philips Records“. 1962 m. su daina „Si un jour“ užėmė pirmąją vietą *Grand Prix International des Variétés* konkurse Ostendėje. „Si un jour“ Prancūzijoje sulaukė sėkmės, buvo parduota 100 tūkst. kopijų tiražu ir tapusi auksine. 1964 m. dalyvavo „Eurovizijoje“ su daina „Près de ma rivière“, kur užėmė 10-ą vietą. 1976 m. sukūrė muziką filmui „Les arpents dorés“.

## Diskografija
### Singlai

**Si un jour* (1962)
**Pardonnez-moi Seigneur* (1962)
**Je m'sens très seul* (1963)
**Tu mens, mon amour* (1963)
**Je fais serment* (1963)
**Dou, dou, dou, doux* (1963)
**Quand le soleil dit bonjour aux montagnes* (1964)
**Près de ma rivière* (1964)
**Quand le jour se lève* (1964, išleistas tik Kanadoje)
**Quand* (1964, nur in Kanada)
**Pas une place pour me garer* (1966)
**J'avais besoin de parler à quelqu'un* (1966)
**La télé* (1966)
**Pas une place pour me garer* (1966, išleistas tik Kanadoje)
**Pour le meilleur et pour le pire* (1967)
**Je te demande pardon* (1967)
**L'église* (1967, išleistas tik Kanadoje)
**El bandido* (1967, išleistas tik Kanadoje)
**Gina* (1968)
**Mon île aux cocotiers* (1968)
**Au four et au moulin* (1969)
**Ma richesse* (1969)

### EP

**Si un jour* (1962)
**Je m'sens très seul* (1963)
**Je serais mieux chez moi* (1963)
**Dou, dou, dou, doux* (1963)
**Près de ma rivière* (1964)
**Non, rien n'a changé* (1964)
**Quand le soleil dit bonjour aux montagnes* (1964)
**Attendez, attendez* (1965)
**Ça se voit sur ton visage* (1965)
**8h, 11h10’, 15h23’* (1966)
**J'avais besoin de parler à quelqu'un* (1966)
**La télé* (1966)
**Monica* (1967)
**Je te demande pardon* (1967)

### Albumai

**Je serais mieux chez moi...* (1963)
**Personne...* (1964)
**Les grands succès de Robert Cogoi* (1964)
**Je m'sens très seul* (1964)
**Robert Cogoi* (1967)

## Šaltiniai

## Nuorodos
* Daina „Près de ma rivière“

|-
Tonia

**Tonia** (tikr. *Arlette Antoine Dominicus*, g. 1947 m. liepos 25 d. Anderlechte) – Belgijos dainininkė.

1966 metais Belgijos transliuotojo RTB sprendimu išrinkta šalies atstove „Eurovizijos“ dainų konkurse. Ten ji su daina „Un peu de poivre, un peu de sel“ užėmė ketvirtą vietą, kuris tuo metu buvo Belgijos geriausias rezultatas konkurse. 1968 metais dainininkė dalyvavo Belgijos nacionalinėje atrankoje į „Euroviziją“, tačiau su kūriniu „Il y avait“ pergalės nepasiekė.

1969 metais Tonia dalyvavo Vokietijos šlagerių konkurse. 1973 m. vokiečių atrankoje į „Euroviziją“ su daina „Sebastian“ užėmė antrą vietą.

Paskutinis atlikėjos singlas „Ich will nach Afrika“ išleistas 1982 metais, o 1990 m. pasirodė geriausių dainų rinkinys „Les plus grand succès de Tonia“.

## Diskografija
* 1981: *This Is My Day*
* 1990: *Les plus grand succès de Tonia*

## Nuorodos

* Tonia IMDB svetainėje 

|-
Louis Neefs

**Louis Neefs** (tikr. *Ludwig Adèle Maria Jozef Neefs*, 1937 m. rugpjūčio 8 d. *Gierle* kaime, Antverpeno provincija – 1980 m. gruodžio 25 d. Lyre) buvo Belgijos dainininkas ir televizijos, radijo laidų vedėjas.

Du kartus dalyvavo Eurovizijos dainų konkurse. Pirmą kartą jis pasirodė 1967-aisiais – su daina „Ik heb zorgen“ jis užėmė 7 vietą, o po dvejų metų su „Jennifer Jennings“, kaip ir 1967 m., liko 7-oje vietoje.

1972 m. įrašė dainą „Margrietje“, sulaukusią didelės sėkmės. Be muzikinės karjeros, L. Neefs buvo flamandų televizijos ir radijo (VRT) laidų vedėjas.

1980 m. gruodžio 25 d. Louis Neefs ir jo žmona Liliane žuvo autoavarijoje Lyre. Su jais buvo ir 15-metis sūnus Günther, jis patyrė sunkių sužalojimų. Šiuo metu Günther yra Belgijoje žinomas dainininkas.

## Nuorodos
* Oficiali svetainė

|-
Claude Lombard

**Claude Lombard** (1945 m. vasario 25 d. Briuselyje, Belgijoje – 2021 m. rugsėjo 20 d.) – Belgijos dainininkė.

## Biografija
Mokėsi kino ir teatro studijų akademijoje INSAS Briuselyje. 1968 m. dalyvavo „Eurovizijos“ dainų konkurse su daina „Quand tu reviendras“ užėmusi 7-ą vietą. 1973 m. konkurse ji pasirodė kaip dalyvių Nicole & Hugo pritariančioji atlikėja. Nuo 8 dešimtmečio Lombard gyvena Prancūzijoje, ten karjerą pradėjo kaip filmų įgarsintoja.

## Nuorodos
* Daina „Quand tu reviendras“

## Šaltiniai

|-
Lily Castel

**Lily Castel** (tikr. *Alice van Acker*, g. 1937 m. balandžio 10 d. Gente) – Belgijos dainininkė.

Savo karjerą pradėjo kaip šokėja. 1958 m. dalyvavo talentų šou „Ontdek de Ster“. Nuo tada dažnai dainuodavo su orkestrais, o nuo 7-to dešimtmečio pasirodydavo televizijoje. 1970 m. gastroliavo su dainininke Lize Marke.

1971 m. su Jacques Raymond dalyvavo „Eurovizijoje“. Šis duetas nedalyvavo Belgijos nacionalinėje atrankoje, tačiau prieš dalyvavimą „Eurovizijoje“, kito dueto – Nicole & Hugo narė Nicole susirgo gelta ir negalėjo dalyvauti. „Eurovizijoje“ Lily ir Jacques duetas su daina „Goeiemorgen, morgen“ tarp 18 dalyvių užėmė 14 vietą. 

## Nuorodos
* Lily Castel ir Jacques Raymond daina „Goeiemorgen, morgen“

|-
Guardium

**Guardium** – bepilotė antžeminė transporto priemonė, karinis robotas-patrulis, kurį naudoja Izraelio ginkluotosios pajėgos patruliuoti Izraelio pasienyje prie Gazos ruožo. Veikia autonominiu režimu be žmogaus įsikišimo arba gali būti valdomas nuotoliniu būdu.

„Guardium“ pagamintas 2008 m. Izraelio kompanijos „G-NIUS Unmanned Ground Systems“. Gali pavaduoti žmones vykdant pavojingas užduotis, taip sumažinant žuvusiųjų skaičių. Patruliavimo darbuose pakeičia karius, kuriems nuolat kyla grėsmė būti užpultiems ar pagrobtiems teroristų.

## Charakteristikos
Padidinto pravažumo keturratis „Guardium“ apsaugotas lengvais šarvais, yra vidutinio dydžio karinis automobilis – 2,95 m ilgio, 1,8 m pločio ir 2,2 m aukščio, sveriantis 1,4 t. Gali pervežti 300 kg svorio krovinį. Turi keturtaktį dyzelinį variklį *Lombardini*, išvystantį greitį iki 80 km/h. Gali būti komplektuojamas su termovizine ir vaizdo kameromis, jautriu mikrofonu, garsiakalbiu, vaizdo ir priešo ugnies jutikliais, gynybine ginkluote ir neletalinio poveikio priemonėmis. Įranga skirta pastebėti sienos pažeidėjus tamsoje, atremti netikėtas atakas, tačiau pirminė paskirtis yra žvalgyba, autokolonų lydėjimas ir apsauga. Mašinai išsukus iš nustatyto maršruto, kamerų pagalba ji gali judėti bet kokiame reljefe ir nepriklausomai nuo oro, sunkumų nesudaro ir miestų teritorijos. Patruliuodama ji gali sekti iš anksto nustatytu kursu ar būti valdoma nuotoliniu būdu iš komandinio centro, esančio toli nuo karo veiksmų zonos.

## Galerija


Guardium001.jpg
Flickr - Israel Defense Forces - Israeli Made Guardium UGV (4).jpg
Flickr - Israel Defense Forces - Israeli Made Guardium UGV (2).jpg
Flickr - Israel Defense Forces - Israeli Made Guardium UGV (1).jpg
Flickr - Israel Defense Forces - Israeli Made Guardium UGV (3).jpg|Izraelio karė šalia „Guardium“
GuardiumLS2.jpg|Gabenamas krovinys su „Guardium LS“


## Šaltiniai

## Nuorodos

* „Guardium“ (''defense-update.com'') 
* Izraelis pristatė karinį robotą-patrulį „Guardium“ (''elektronika.lt'')
Ein Gedi (kibucas)

**Ein Gedi** () – kibucas Izraelyje, Judėjos dykumos pakraštyje, vakariniame Negyvosios jūros krante, nuo seno žinomoje Ein Gedi oazėje. Įkurtas 1953 m. Kibuco pavadinimas hebrajų kalba reiškia „ožkos šaltinis“ – netoli kibuco iš kalnų trykšta versmė, jos apylinkėse įkurtas gamtos rezervatas.
Nimburko rajonas

**Nimburko rajonas** () – vienas iš dvylikos Vidurio Čekijos krašto rajonų. Administracinis centras – Nimburkas. 97 339 gyventojai (2016 m. duomenys).

## Svarbesnės gyvenvietės
Žemiau yra pateikiami didžiausi rajono miestai ir miesteliai:
* Lisa prie Labės
* Mestec Kralovė
* Milovicė
* Nimburkas
* Podebradai
* Sadska
Mandžakai

**Mandžakai** (*Manjaku, Manjaco, Manjaque*) – Vakarų Afrikos tauta. Gyvena Bisau Gvinėjoje (prie Kašeu ir Mansoa žiočių), Žaliojo Kyšulio Salose, Senegale, Gambijoje. Kultūriškai ir kalbiškai artimi mankanjams, diolams, balančiams. Mandžakų kalba priklauso Nigerio-Kongo kalbų šeimai, Atlanto-Kongo pošeimui (bakų kalbų skyriui). Tarmės: bokų, baranų-kalkusų, čuro, lundų, pejichė. Dauguma mandžakų išpažįsta prigimtinę religiją, yra katalikų (ypač Žaliojo Kyšulio Salose).

Į dabartinės Bisau Gvinėjos pakrantes mandžakai atsikėlė iš šiaurės, kur buvo išstumti mandingų. Vėliau dalis mandžakų persikėlė į vidines Bisau Gvinėjos sritis, nenutraukdami ankstesnių gimininių, ūkinių ir religinių saitų. XIX–XX a. ženklios mandžakų grupės kėlėsi į Senegalą, Gambiją ir Žaliojo Kyšulio Salas.
 
Žemyne daugiausia verčiasi kapline žemdirbyste (ryžiai, batatai, jamsai, medvilnė, bananai, citrusai, daržovės, pirštuotės, vietomis prekybai žemės riešutai). Užpelkėjusias vietas įsisavina įrengdami žemių dambas, saugančias nuo užliejimo. Darbuojasi universaliu kastuvu „kajendo“ (iki 3 m ilgio). Žaliojo Kyšulio Salose daugiausia dirba plantacijose. Taip pat mandžakai verčiasi gyvulininkyste (laiko kiaules, rečiau ožkas, karves), rankioja kokospalmių ir aliejinių palmių vaisius. Svarbus verslas – upinė ir jūrinė žvejyba. Amatai: puodininkystė, pynimas, medienos apdirbimas. Daug mandžakų dirba jūreiviais jūriniuose ir upiniuose laivuose.

Kaimai dideli, kupetiniai. Būstas apskritas, 5–6 m skersmens, sienos sunertos iš vytelių ir apteptos moliu, stogas aukštas, kūgiškas, žemašlaitis, iš palmių lapų. Iš portugalų perėmė stačiakampio plano namus dvišlaičiu stogu.

Mandžakų šeima didžioji, giminės linija vedama pagal tėvą. Išlikusios slaptosios draugijos, suaugusiųjų klasių sistema (iki 6).

## Šaltiniai
Djulai

**Djulai** (*Dioula, Juula* – „prekeiviai“) – Vakarų Afrikos tautų grupė. Kalba mandingų kalbomis (Nigerio-Kongo šeima), ypač djulų kalba, kuri tapusi *[[lingua franca]]* djulų gyvenamose srityse. Djulai gyvena Dramblio Kaulo Krante (Odjenės, Tubos, Segelos departamentuose, taip pat Ferkesedugu departamento Kongo subprefektūroje), Burkina Fase (miestuose į vakarus nuo Juodosios Voltos). Prie djulų dažnai priskiriamos jų asimiliuotos tautos: djulais vadinami Kenedugu srities (pietų Malis) gyventojai. Kultūriškai djulai artimi bamanams, maninkams, mandinkams, marka dafinams. Tikyba – islamas (sunizmas).

Dramblio Kaulo Krante djulai kalba 22 djulų kalbos tarmėmis; pagrindiniai tarmių spiečiai: Odjenės, maukų, vorodugkanų, Kongo. Apie pusė visų Dramblio Kaulo Kranto bei apie trečdalis Burkina Faso gyventojų naudoja djulų kalbą kaip *lingua franca*. Kalba užrašoma lotyniška abėcėle, nors kartais rašoma ir arabiškai.

Į Dramblio Kaulo Krantą djulai atsikraustė iš šiaurės, išstumdami arba asimiliuodami senufus, danus, gurus, sijus, baulius. XIV–XV a. dab. Dramblio Kaulo Krante, vakarų Ganoje ir Burkina Fase išsibarstė nedidelėmis grupėmis aplink prekybinius kelius į Buną ir Bonduku. Nuo XVII a. Kongo krašte, o nuo XIX a. srityse į vakarus nuo Juodosios Voltos pasiekė politinę viršenybę. Djulai – pagrindiniai islamo skleidėjai tarp nemusulmoniškų Vakarų Afrikos tautų.

Djulai tradiciškai yra miestiečiai, pirkliai ir amatininkai (vyrai verčiasi audimu, juvelyrika, kalvyste; moterys – puodų žiedimu), daug jų tapę murabitais (dvasininkais, klajojančiais asketais, gydytojais). Dramblio Kaulo Kranto djulai daugiau žemdirbiai – augina ryžius, sorgus, soras, žemės riešutus, batatus, laiko galvijus (ir prekybai).

Djulų kaimai kompaktiško plano. Būstai stačiakampio plano, plokščiu stogu, pastatyti iš molio ar nedegtų plytų. Djulų mečetės dažniausiai „Timbuktu stiliaus“ – molinės, kūgiškos, su mediniais „dantimis“.

Vyrai vilki tunikas primenančius marškinius ir plačias kelnes; moterys – ilgus nedurstytus sijonus, spalvingas koftas, skaras ant galvos.

Valgo daugiausia virtus ryžius arba tirštą košę iš manijokų miltų su mėsos, daržovių padažu bei prieskoniais, kuskusą.

Djulų visuomenė kastinė – yra kilmingos ir žemosios kastos. Pastarosioms priklauso kalviai, puodininkai (numu), klajojantys dainiai (griotai), tradicijos žinovai (finai), odininkai (garanke). Būdingos didelės gimininės bendruomenės su vienu klano vardu, bei bendrais toteminiais draudimais. Santuoka patrilokalinė, paplitusi poligamija. Turi ypač gausų žodinės literatūros paveldą (dainos, epiniai pasakojimai ir kt.).

## Galerija

Mariage dioula 03.jpg|Djulų sutuoktiniai
Tenus de mariage musulman.jpg|Djulų vestuvės
SorcierDioula.jpg|Djulų „burtininkas“ (XIX a. pab.)
Dioula-Niger-1900.jpg|Djulas nuo Nigerio krantų
Ghana mosque.jpg|Djulų mečetė šiaurės Ganoje 


## Šaltiniai